Kohtaus (Ahlqvist)
Tyttö istu iltasella
 Lähtehellä lempeällä,
 Veistä katsoen kuvaansa.
 ”Voipas, kuinka kaunis oon ma!
 ”Vaan mi on minulle siitä
 Kauneasta kasvostani,
 Kuin ei kult’ oo kuulemassa,
 Kuulemassa, katsomassa?
 Kuule kukka vieressäni,
 Vie minulta huulten hohto!
 Pilvi ilmassa punainen,
 Vie minulta posken paisto!
 Kalvas tähti taivahalla,
 Vie minulta silmän suihku!
 Hauta, vie mit ompi muuta.”

 Tämän keksi poika-pilkka,
 Varvikossa kuunteleva,
 Siitä töytäs’ tytön luokse,
 Muiskun huulille huhautti:
 ”Nyt vei kukka huules’ hohdon!”
 Sitte siirti posken poskeen:
 ”Nyt vei pilvi poskes’ paiston!”
 Sitte silmihin sen katso:
 ”Nyt vei tähti silmäs’ suihkun!”
 Sitte sieppasi syliinsä:
 ”Nyt vei hauta mit’ oil muuta,
 Sillä, tyttö, siit’ ei pääse,
 Ken lie kerran siihen saanut.”

A. Oksanen.

Lähde: Saima 17.4.1845.

August Ahlqvist
Johan Ludvig Runeberg
Runot
Saima
1845